Source: https://www.netfinancie.sk/obchodne-podmienky/
Timestamp: 2018-09-24 20:59:31+00:00
Document Index: 10510588

Matched Legal Cases: ['§ 28', '§ 42', '§ 12', '§ 31', '§ 15', '§ 15', '§ 28', '§ 10', '§ 29']

Obchodné podmienky Netfinancie.sk
Obchodné podmienky spoločnosti Netfinancie, s.r.o.
1.	Všeobecné ustanovenia a základné pojmy
Tieto obchodné podmienky upravujú práva a povinnosti zmluvných strán vyplývajúce z vykonávaného finančného sprostredkovania. Sprostredkovateľom podľa zákona je samostatný finančný agent Netfinancie, s.r.o., so sídlom a prevádzkou Radničné námestie 1, 902 01 Pezinok, IČO: 36 653 322, DIČ: 202 221 6482, IČ DPH: SK 202 221 6482, t. č.: +421 33 240 00 02, e-mail email, ktorý je zapísaný v Obchodnom registri Okresného súdu Bratislava, Oddiel: Sro, Vložka č. 41467/B a v Registri finančných agentov, finančných poradcov a finančných sprostredkovateľov z iného členského štátu Národnej banky Slovenska pod registračným číslom 30232 (ďalej len „sprostredkovateľ“), ktorý je zároveň vlastníkom a prevádzkovateľom webových domén.
Slovenská obchodná inšpekcia (ďalej len „SOI“), Inšpektorát SOI pre Bratislavský kraj, Prievozská 32, P.O. Box 5, 820 07 Bratislava 27, odbor technickej kontroly výrobkov a ochrany spotrebiteľa a právny odbor, t. č.: 02/58272 172, 02/58272 104, fax: 02/58272 170, e-mail: ba@soi.sk, web: www.soi.sk,
Národná banka Slovenska (ďalej len „NBS“), Imricha Karvaša 1, 813 25 Bratislava, Oddelenie dohľadu nad finančným sprostredkovaním a finančným poradenstvom, t. č.: 0285787 1111, Fax: 02/5787 1100, E-mail: info@nbs.sk, Web: www.nbs.sk.
Klientom je fyzická alebo právnická osoba, ktorá navštívi portál a ktorá je klientom, potenciálnym klientom alebo ich zástupcom (ďalej len „klient“) v zmysle zákona č. 186/2009 Z.z. o finančnom sprostredkovaní a finančnom poradenstve a o zmene a doplnení niektorých zákonov, alebo záujemcom o kúpu iného produktu na portáli.
Webová doména (ďalej len „portál“) podľa týchto obchodných podmienok slúži na porovnanie ponúk poistenia na základe klientom zadaných údajov a na uzatvorenie poistenia online.
Porovnanie ponúk poisťovní na portáli sa realizuje prostredníctvom softwarovej aplikácie (ďalej len „poistná kalkulačka“).
Údaje potrebné pre objednávku návrhu poistnej zmluvy alebo poistnej zmluvy vypĺňa klient na stránkach portálu na to určených (ďalej len „formulár dojednania“).
Objednávka poistenia prijatá sprostredkovateľom je podkladom pre zaslanie návrhu poistnej zmluvy (ďalej len „návrh poistnej zmluvy“). Návrh poistnej zmluvy môže zasielať klient poisťovni alebo poisťovňa klientovi.
Doplnkovou zmluvou sa na účely týchto obchodných podmienok rozumie zmluva, na základe ktorej je klientovi poskytnutá služba, ktorá súvisí s predmetom zmluvy, ak je služba poskytovaná sprostredkovateľom alebo treťou osobou na základe ich dohody.
Zobrazená cena za poistný produkt (ďalej len „poistné“) na akomkoľvek portáli elektronického obchodu, ktorú prevádzkuje sprostredkovateľ, je konečná a v zmysle ustanovení § 28 až § 42 zákona č. 222/2004 Z.z. o dani z pridanej hodnoty (ďalej len „Zákon o DPH“) nezahŕňa daň z pridanej hodnoty. Klient uhrádza sprostredkovateľovi a jeho zmluvným partnerom (poisťovniam) inú odplatu za služby len ak je to výslovne uvedené v návrhu poistnej zmluvy alebo poistnej zmluve.
V prípade, že sprostredkovateľ nedodrží svoje povinnosti uvedené v platných právnych predpisoch Slovenskej republiky alebo Európskych spoločenstiev alebo v týchto obchodných podmienkach, môže si klient uplatniť svoje právo voči sprostredkovateľovi prostredníctvom príslušného súdu.
2.	Spôsob dojednania poistenia a uzatvorenia poistnej zmluvy
Uzatvorenie návrhu poistnej zmluvy alebo poistnej zmluvy sa spravuje zákonom č. 40/1961 Zb. Občiansky zákonník v platnom znení (ďalej len „Občiansky zákonník“), zákonom č. 39/2015 Z.z. o poisťovníctve a o zmene a doplnení niektorých zákonov (ďalej len „Zákon o poisťovníctve“), zákonom č. 381/2001 Z.z. o povinnom zmluvnom poistení zodpovednosti za škodu spôsobenú prevádzkou motorového vozidla a o zmene a doplnení niektorých zákonov (ďalej len „Zákon o PZP“), zákonom č. 186/2009 Z.z. o finančnom sprostredkovaní a finančnom poradenstve a o zmene a doplnení niektorých zákonov (ďalej len „Zákon o finančnom sprostredkovaní a finančnom poradenstve“), zákonom č. 266/2005 Z.z. o ochrane spotrebiteľa pri finančných službách na diaľku a o zmene a doplnení niektorých zákonov (ďalej len „Zákon o ochrane spotrebiteľa pri finančných službách na diaľku“), zákonom č. 122/2013 Z.z. o ochrane osobných údajov (ďalej len „Zákon o ochrane osobných údajov“) a ďalšími súvisiacimi právnymi predpismi Európskej únie a SR, poistnými podmienkami danej poisťovne, ktorej poistný produkt si klient vybral, ako aj týmito obchodnými podmienkami.
Návrh na uzavretie poistnej zmluvy alebo poistnú zmluvu si klient objednáva formou vyplneného a odoslaného formulára na portáli sprostredkovateľa (ďalej len „objednávka“).
Portál poskytuje klientovi dojednanie návrhu poistnej zmluvy alebo poistnej zmluvy na diaľku. Sprostredkovateľ alebo poisťovňa doručia klientovi návrh poistnej zmluvy alebo poistnú zmluvu vrátane všetkých ostatných zmluvných dokumentov (ďalej len „dokumenty“) elektronicky vo formáte pdf. V niektorých prípadoch môžu byť dokumenty skomprimované do formátu .zip alebo .rar.
V prípade, že sa klientovi po vykonaní objednávky nezobrazí potvrdenie o prijatí objednávky, má sa za to, že objednávka prijatá nebola. Ak sa potvrdenie zobrazí, ale klient nedostane potvrdzujúci email, je potrebné bezodkladne kontaktovať sprostredkovateľa telefonicky alebo mailom, za účelom potvrdenia objednávky.
Potvrdenie doručenia objednávky a návrh na uzavretie poistnej zmluvy alebo poistná zmluva obsahujú informáciu o poisťovateľovi, názve a špecifikácii poistného produktu, údaje o výške a splatnosti poistného, údaje o sprostredkovateľovi, prípadne iné nevyhnutné údaje.
Sprostredkovateľ jasným, jednoznačným, zrozumiteľným a nezameniteľným spôsobom informoval pred odoslaním objednávky klienta o predzmluvných informáciách, týkajúcich sa reklamačných, platobných, obchodných a iných podmienok.
3.	Práva a povinnosti sprostredkovateľa
Sprostredkovateľ je povinný dodržiavať všetky povinnosti stanovené platným právnym poriadkom SR a Európskej únie, najmä Zákonom o finančnom sprostredkovaní a finančnom poradenstve, Zákonom o ochrane spotrebiteľa pri finančných službách na diaľku, Zákonom o poisťovníctve, Zákonom o ochrane osobných údajov a Občianskym zákonníkom.
Sprostredkovateľ je povinný zabezpečiť v maximálnej možnej miere aktuálnosť ponúk poistenia uvedených na portáli. Sprostredkovateľ nezodpovedá za neaktuálne ponuky z dôvodu nedodania informácií zo strany poisťovní.
V prípade, že sa ponuka uvedená na portáli sprostredkovateľa stala neaktuálnou a klient odoslal objednávku poistenia prostredníctvom portálu, sprostredkovateľ a poisťovňa si vyhradzujú právo o tejto skutočnosti klienta informovať a žiadať prijatie aktualizovanej ponuky. Ak klient nebude s aktualizovanou ponukou súhlasiť, objednávka poistenia bude považovaná za neplatnú, a sprostredkovateľ je povinný ponúknuť klientovi možnosť odstúpiť od poistnej zmluvy (ďalej len „storno objednávky“). Odstúpiť od poistnej zmluvy alebo stornovať objednávku môže klient doručením e-mailu alebo telefonicky.
V prípade, ak klient už uhradil poistné alebo jeho časť, poisťovňa má povinnosť vrátiť klientovi už uhradenú výšku poistného alebo jeho časť v zmysle svojich poistných podmienok.
4.	Práva a povinnosti klienta
Klient má právo byť sprostredkovateľom oboznámený s príslušnými informáciami podľa Zákona o finančnom sprostredkovaní a finančnom poradenstve a Zákona o ochrane spotrebiteľa pri finančných službách na diaľku.
Klient má právo v zmysle Zákona o finančnom sprostredkovaní a finančnom poradenstve požiadať sprostredkovateľa o oznámenie výšky provízie za ním objednaný poistný produkt.
Ak klient pri vypĺňaní údajov v poistnej kalkulačke alebo vo formulári dojednania poistenia uvedie nesprávne alebo neúplné údaje, príp. zamlčí niektorú skutočnosť týkajúcu sa navrhované poistenia, nesie všetku právnu a finančnú zodpovednosť škody, ktorá týmto konaním vznikne sprostredkovateľovi alebo poisťovni. Klient zároveň prehlasuje, že informácie a údaje vrátane osobných údajov, ktoré uviedol na portáli s úmyslom a cieľom uzatvoriť poistnú zmluvu alebo iný produkt sú úplné, presné, pravdivé a jednoznačné, a že vyššie uvedený predmet poistenia nie je používaný na iné účely, ako je účel uvedený klientom v návrhu na uzavretie poistnej zmluvy.
Klient je povinný v súčinnosti so spolupracovníkom sprostredkovateľa vykonať obhliadku predmetu poistenia (ďalej len „obhliadka“), ak si to vyžaduje daný poistný produkt. V takýchto prípadoch v zmysle poistných podmienok príslušnej poisťovne návrh poistnej zmluvy alebo poistná zmluva nie sú účinné do vykonania obhliadky.
5.	Práva a povinnosti prevádzkovateľa portálu
Vlastníkom a prevádzkovateľom internetových stránok portálu (ďalej len „stránky“) je spoločnosť Netfinancie, s.r.o., so sídlom Radničné námestie 1, 902 01 Pezinok, IČO: 36 653 322, spoločnosť zapísaná v Obchodnom registri Okresného súdu Bratislava I, Oddiel: Sro, Vložka číslo: 41467/B (ďalej len „prevádzkovateľ“). Všetky práva vyhradené. Pokiaľ nie je uvedené inak, autorské práva k jednotlivým internetovým stránkam portálu, k ich obsahu, spôsobu vizuálneho zobrazenia stránok, k informáciám a materiálom na nich uvedených, ako aj k ich logickému a grafickému spôsobu usporiadania, sú majetkom prevádzkovateľa.
Obsah či akákoľvek časť stránok, vrátane zdrojového kódu stránok vo formáte HTML nesmie byť uchovávaná, modifikovaná ani šírená bez výslovného a písomného súhlasu prevádzkovateľa. Rovnako tak nesmie byť žiadnym spôsobom skopírovaná za účelom jej sprístupnenia verejnosti bez predchádzajúceho písomného povolenia držiteľa príslušných autorských práv. Výnimkou je návrh sadzieb pre klienta Netfinancie, s.r.o. a obsah jeho klientskej schránky.
Kliknutím na logá a internetové adresy jednotlivých poisťovní, finančných inštitúcií či iných partnerov uvedených na portáli prevádzkovateľa, je možné stránky tohto portálu opustiť. Stránky iných subjektov nie sú stránkami prevádzkovateľa, a prevádzkovateľ preto nezodpovedá za ich obsah či informácie na nich uvedené.
Web stránka prevádzkovateľa sa snaží o absolútne maximálnu prístupnosť svojho obsahu i funkčnosti, a to podľa väčšiny známych metodík. Štruktúra obsahu i layoutu je vytvorená validným XHTML 1.0 Strict, vizuálna prezentácia pomocou kaskádových štýlov (CSS). Pre hodnoty atribútov značkovacieho jazyka a vlastností štýlových predpisov na tomto webe sú použité relatívne jednotky namiesto absolútnych, čím je zaistené, že jeho obsah je možné jednoducho zväčšovať alebo zmenšovať pomocou štandardných nástrojov webových prehliadačov.
Všetky dokumenty sú doručené elektronicky na e-mail klienta, a to ihneď po prijatí objednávky klienta. Ak sprostredkovateľ nesplnil svoj záväzok doručiť dokumenty v lehote podľa prvej vety, klient ho vyzve, aby ich dodal v ním poskytnutej dodatočnej primeranej lehote.
Sprostredkovateľ v prípade objednávky návrhu poistnej zmluvy alebo poistnej zmluvy povinného zmluvného poistenia doručí klientovi e-mailom potvrdenie o poistení zodpovednosti, tzv. bielu a zelenú kartu, na ktorých je uvedená ich platnosť. Bielu a zelenú kartu, ktoré sú platné na celé poistné obdobie, je klientovi povinná zaslať v tlačenej podobe príslušná poisťovňa. Sprostredkovateľ nezodpovedá za omeškanie ich doručenia alebo prípadné nedoručenie.
Klient je pri elektronicky zasielaných dokumentoch povinný skontrolovať si vo svojej e-mailovej schránke aj priečinok s nevyžiadanou poštou (tzv. SPAM), kam môže byť e-mail od sprostredkovateľa zaradený. Klient je pri odosielaní objednávky na túto skutočnosť upozornený, sprostredkovateľ preto nenesie žiadnu zodpovednosť za nesplnenie dodacích podmienok podľa vyššie uvedených ustanovení. V prípade, že dokumenty neboli doručené v priebehu niekoľkých hodín ani do priečinku s nevyžiadanou poštou, klient je povinný kontaktovať klientske centrum sprostredkovateľa, ktoré všetky dokumenty klientovi opätovne zašle.
Ak klient po odoslaní objednávky zistí chybu v ním zadaných údajoch, je povinný bezodkladne kontaktovať sprostredkovateľa e-mailom na email alebo telefonicky na aktuálne čísla zverejnené na portáli a požiadať o opravu.
Sprostredkovateľ vyhlasuje, že žiadny klient spoločnosti neplatí poistné ani akékoľvek iné finančné plnenie za dojednané poistenie alebo iné produkty priamo sprostredkovateľovi, pokiaľ nie je v návrhu poistnej zmluvy alebo poistnej zmluve uvedené inak. Klient platí obvykle priamo poisťovni, ktorej produkt si cez sprostredkovateľa dojednal.
7.	Splatnosť poistného
Sprostredkovateľ neručí za zmeny poistného, poistných podmienok alebo rozsahu poistného krytia, o ktorých ho partnerské poisťovne včas neinformovali.
Klient je povinný zaplatiť vybranej poisťovni poistné poštovou poukážkou, peňažným prevodom v banke či na pošte, platobnou kartou alebo bezhotovostným prevodom na účet poisťovne, ktorý je uvedený v návrhu poistnej zmluvy alebo poistnej zmluve.
V prípade, ak klient zaplatí poisťovni poistné bezhotovostným prevodom, za deň úhrady sa obvykle považuje deň, kedy bola celá suma poistného pripísaná na účet poisťovne, pokiaľ nie je v poistných podmienkach uvedené inak.
V prípade, ak klient nezaplatí poistné v lehote stanovenej poisťovňou, poisťovňa je oprávnená odoprieť klientovi poistné plnenie v prípade vzniku škodovej udalosti.
8.	Zrušenie objednávky poistenia
Klient môže sprostredkovateľa požiadať o storno objednávky poistenia po doručení potvrdenia o prijatí objednávky a návrhu na uzavretie poistnej zmluvy alebo poistnej zmluvy na jeho e-mail, a to zaslaním takejto požiadavky sprostredkovateľovi e-mailom na email alebo telefonickým oboznámením sprostredkovateľa na jeho telefónne čísla zverejnené na portáli.
Prijatím požiadavky klienta o storno objednávky sprostredkovateľom sa má za to, že klient nemá záujem o objednané poistenie a že má záujem o storno návrhu poistnej zmluvy alebo poistnej zmluvy, ktoré mu boli sprostredkovateľom zaslané.
Sprostredkovateľ storno objednávky vykoná bez zbytočného odkladu vo svojom informačnom systéme a zároveň oboznámi poisťovňu, ak to je potrebné, o tejto skutočnosti.
Klient – spotrebiteľ má právo obrátiť sa na sprostredkovateľa – predávajúceho so žiadosťou o nápravu (na e-mail email), ak nie je spokojný so spôsobom, ktorým sprostredkovateľ vybavil jeho reklamáciu alebo ak sa domnieva, že sprostredkovateľ porušil jeho práva. Ak sprostredkovateľ odpovie na túto žiadosť o nápravu zamietavo alebo na ňu neodpovie do 30 dní odo dňa jej odoslania, klient má právo podať návrh na začatie alternatívneho riešenia sporu (ďalej len „ARS“) podľa ustanovenia § 12 zákona č. 391/2015 Z. z. o alternatívnom riešení spotrebiteľských sporov a o zmene a doplnení niektorých zákonov (ďalej len „Zákon o alternatívnom riešení spotrebiteľských sporov“). Príslušným subjektom na alternatívne riešenie spotrebiteľských sporov so sprostredkovateľom Netfinancie, s.r.o. je subjekt určený Ministerstvom hospodárstva SR pre riešenie sporov vyplývajúcich zo zmlúv o poskytovaní finančných služieb.
Klient môže na podanie návrhu na alternatívne riešenie svojho sporu využiť aj platformu pre riešenie sporov on-line (ďalej len „RSO“), ktorá je dostupná na webovej stránke http://ec.europa.eu/consumers/odr/.
9.	Pravidlá ochrany osobných údajov
Pravidlá ochrany osobných údajov, ktoré sú súčasťou týchto obchodných podmienok, sú spracované v zmysle Zákona o ochrane osobných údajov.
Definícia pojmov a osôb
Sprostredkovateľom je Netfinancie, s.r.o., Radničné námestie 1, 902 01 Pezinok, IČO: 36 653 322, ktorý je zapísaný v registri Národnej banky Slovenska, v podregistri poistenia alebo zaistenia pod číslom 30232 (ďalej len „sprostredkovateľ“) a vykonáva činnosť samostatného finančného agenta (ďalej len „SFA“).
Prevádzkovateľom je Netfinancie, s.r.o., Radničné námestie 1, 902 01 Pezinok, IČO: 36 653 322, spoločnosť zapísaná v Obchodnom registri Okresného súdu Bratislava I, Oddiel: Sro, Vložka č. 41467/B (ďalej len „prevádzkovateľ“).
Dotknutou osobou podľa zákona je klient alebo potenciálny klient alebo ich zástupca, ktorého sa týkajú osobné údaje (ďalej len „dotknutá osoba“).
Účelom spracúvania osobných údajov je vykonávanie činnosti finančného sprostredkovania v súlade so Zákonom o finančnom sprostredkovaní a finančnom poradenstve.
osobné údaje bez súhlasu dotknutej osoby nevyhnutné pre sprostredkovanie a uzatvorenie poistnej zmluvy, ktoré bližšie určuje § 31 zákona o finančnom sprostredkovaní (ďalej len „nevyhnutné osobné údaje“);
osobné údaje na marketingové účely v rozsahu: meno, priezvisko, adresa, dátum narodenia, telefónne číslo a e-mailová adresa, na použitie ktorých udelila dotknutá osoba súhlas (ďalej len „osobné údaje na marketingové účely“).
Webové stránky sú prevádzkované na portáli www.netfinancie.sk za účelom vykonávania finančného sprostredkovania.
Informačnými systémami sú informačné systémy sprostredkovateľa, v ktorých zhromažďuje osobné údaje klientov, a to v súlade s príslušnými ustanoveniami zákona OOÚ. Informačný systém, ktorý spracováva osobné údaje na marketingové účely, je v zmysle zákona OOÚ zaregistrovaný na Úrade na ochranu osobných údajov SR (ďalej len „úrad“) pod registračným číslom 201411465.
Sprostredkovateľ oznamuje týmto klientovi, že v súlade s ust. § 15 ods. 1 písm. e) bod 3 a bod 4 zákona o ochrane osobných údajov pri spracúvaní osobných údajov klienta sa predpokladá, že osobné údaje klienta budú poskytnuté a sprístupnené nasledovným tretím stranám, resp. okruhu príjemcov: sprostredkovateľ, prevádzkovateľ, samostatný finančný agent, ostatní podriadení finanční agenti SFA (ďalej len „oprávnené subjekty“). Nevyhnutné osobné údaje sú potrebné k uzatvoreniu a k správe poistenia, resp. v prípade udelenia súhlasu podľa bodu 9.3.4 k príprave novej ponuky alebo ku skvalitneniu súčasnej ponuky pre klienta.
Všetky údaje, ktoré dotknutá osoba na portáli poskytne, sú uložené na zabezpečenom serveri. Oprávnené subjekty vyvinú maximálne úsilie na ochranu dát a osobných údajov dotknutých osôb. Prevádzkovateľ chráni osobné údaje dotknutých osôb odoslané v návrhu na uzavretie poistenia aj osobné údaje na marketingové účely medzinárodným bezpečnostným certifikátom.
Nevyhnutné osobné údaje budú oznámené tretej strane, ktorou je finančná inštitúcia (poisťovňa), u ktorej dotknutá osoba uzatvára zmluvu o poskytnutí finančnej služby. V súlade s ust. § 15 ods. 1 písm. e) bod 3 a 4 sprostredkovateľ túto skutočnosť oznamuje dotknutej osobe a uvádza zoznam všetkých partnerských poisťovní na svojom portáli. Tento zoznam je verejne prístupný a pravidelne aktualizovaný.
Zaškrtnutím príslušného políčka pred odoslaním objednávky s vyjadrením súhlasu so spracovaním osobných údajov na marketingové účely dotknutá osoba udeľuje oprávneným subjektom povolenie na použitie jej osobných údajov na účely zasielania informácií o novinkách, zľavách, benefitoch a iných marketingových akciách, nových produktoch a službách ponúkaných oprávnenými subjektmi, a na marketingovú činnosť pre produkty a služby ponúkaných oprávnenými subjektmi. Každá dotknutá osoba je oprávnená kedykoľvek e-mailom alebo písomne oprávnený subjekt požiadať o zrušenie zasielania takýchto informácií a správ.
Každá dotknutá osoba je oprávnená kedykoľvek písomne požiadať oprávnený subjekt o čiastočné alebo úplné odstránenie jej osobných údajov; to neplatí v prípadoch, kedy je oprávnený subjekt povinný uchovávať osobné údaje dotknutej osoby bez súhlasu podľa zákona o finančnom sprostredkovaní.
Oprávnené subjekty prehlasujú, že dodržiavajú príslušné právne predpisy na úseku ochrany osobných údajov. Sprostredkovateľ ďalej prehlasuje, že bude spracúvať osobné údaje v súlade s dobrými mravmi a bude konať spôsobom, ktorý neodporuje Zákonu na ochranu osobných údajov ani iným všeobecne záväzným právnym predpisom a ani ich nebude obchádzať. Sprostredkovateľ vyhlasuje, že súhlas dotknutej osoby si nebude vynucovať a ani podmieňovať hrozbou odmietnutia zmluvného vzťahu, služby alebo povinnosti ustanovenej sprostredkovateľovi.
Prevádzkovateľ je oprávnený sledovať a uchovávať IP adresy užívateľov, ktorí mu na to v súlade s bodom 9.3.4 týchto obchodných podmienok dali súhlas, a to výhradne pre účely evidencie prístupu na stránky portálu. IP adresy nie sú v žiadnom prípade poskytované tretím osobám a na ich zabezpečenie používa prevádzkovateľ všetky potrebné bezpečnostné opatrenia podľa interného bezpečnostného projektu. Dotknutá osoba má právo na informácie o použití IP adries.
Kliknutím na logá alebo webové adresy finančných inštitúcií, prípadne na iné odkazy uvedené na portáli, je možné opustiť portál. Stránky iných subjektov, na ktoré odkazuje portál, nie sú stránkami sprostredkovateľa, ale sú prevádzkované inými subjektmi, a preto sprostredkovateľ ani prevádzkovateľ nezodpovedajú za ich obsah, informácie v nich uvedené ani ich zaobchádzanie s osobnými údajmi.
Používaním portálu dotknutá osoba potvrdzuje, že je oboznámená s týmito pravidlami ochrany osobných údajov a súhlasí s nimi. Zároveň potvrdzuje, že bola poučená o svojich právach vyplývajúcich z § 28 zákona OOÚ, najmä že má právo na základe písomnej žiadosti od oprávnených subjektov vyžadovať:
vo všeobecne zrozumiteľnej forme presné informácie o zdroji, z ktorého získali jej osobné údaje na spracúvanie;
blokovanie svojich osobných údajov z dôvodu odvolania súhlasu pred uplynutím času jeho platnosti, ak oprávnené subjekty spracúvajú osobné údaje na základe súhlasu dotknutej osoby.
Dotknutá osoba má právo na základe písomnej žiadosti namietať u prevádzkovateľa voči:
spracovávaniu jej osobných údajov, o ktorých predpokladá, že sú alebo budú spracované na účely priameho marketingu bez jej súhlasu, a žiadať ich likvidáciu;
využívaniu osobných údajov uvedených v § 10 ods. 3 písm. d) na účely priameho marketingu v poštovou styku, alebo
Dotknutá osoba na základe písomnej žiadosti alebo osobne, ak vec neznesie odklad, ďalej má právo u prevádzkovateľa kedykoľvek namietať a nepodrobiť sa rozhodnutiu prevádzkovateľa, ktoré by malo pre ňu právne účinky alebo významný dosah, ak sa také rozhodnutie vydá výlučne na základe úkonov automatizovaného spracúvania jej osobných údajov. Dotknutá osoba má právo žiadať prevádzkovateľa o preskúmanie vydaného rozhodnutia metódou odlišnou od automatizovanej formy spracúvania, pričom prevádzkovateľ je povinný žiadosti dotknutej osoby vyhovieť, a to tak, že rozhodujúcu úlohu pri preskúmaní rozhodnutia bude mať oprávnená osoba; o spôsobe pre skúmania a výsledku zistenia prevádzkovateľ informuje dotknutú osobu v lehote podľa § 29 ods. 3. Dotknutá osoba nemá toto právo iba v prípade, ak to ustanovuje osobitný zákon, v ktorom sú upravené opatrenia na zabezpečenie oprávnených záujmov dotknutej osoby, alebo ak v rámci predzmluvných vzťahov alebo počas existencie zmluvných vzťahov prevádzkovateľ vydal rozhodnutie, ktorým vyhovel požiadavke dotknutej osoby, alebo ak prevádzkovateľ na základe zmluvy prijal iné primerané opatrenia na zabezpečenie oprávnených záujmov dotknutej osoby.
písomne a z obsahu jej žiadosti vyplýva, že uplatňuje svoje právo, žiadosť sa považuje za podanú podľa zákona OOÚ; žiadosť podanú elektronickou poštou a lebo faxom dotknutá osoba doručí písomne najneskôr do troch dní odo dňa jej odoslania;
u sprostredkovateľa podľa písmena a) alebo písmena b) tohto článku, je ten povinný túto žiadosť alebo zápisnicu odovzdať prevádzkovateľovi bez zbytočného odkladu.
Prevádzkovateľ je povinný vybaviť žiadosť dotknutej osoby podľa vyššie uvedených bodov, resp. vyhovieť požiadavkám dotknutej osoby podľa zákona OOÚ a písomne ju informovať najneskôr do 30 dní odo dňa doručenia jej žiadosti.
455,87 KB